Trelis/gawiki huggingface dataset:
Gearradh (scannánaíocht). Sa scannánaíocht is éard atá i gceist le gearradh (Béarla: transition cut) ná an chaoi a ndéanann eagarthóir radharc a chur le chéile ag dul ó sheat de dhuine nó de rud amháin go seat de dhuine nó de rud eile ar bhealach a léiríonn nasc idir an dá rud nó gan nasc a bheith ann.
Gradam. Is éard atá i gceist le gradam ná duais a bhaineann duine amach dá shaothar nó dá saothar.
Maisíochtaí fuaime (scannánaíocht). Sa scannánaíocht is éard atá i gceist le maisíochtaí fuaime (Béarla: sound effect) ná fuaimeanna a bhrúitear anuas ar radharc ar mhaithe le drámatúlacht.
Mise-en-scène (scannánaíocht). Sa scannánaíocht is éard atá i gceist le mise-en-scène nó stáitsiú iomlán (Béarla: "setting of a scene" nó "stage placing") ná cruthú an tsuímh trí stáitsiú, úsáid frapanna, dearadh an tsuímh, spásáil na n-aisteoirí, dearadh cultacha, dathanna agus soilsiú.
Móitíf (scannánaíocht). Sa scannánaíocht is éard atá i gceist le móitíf ná íomhá a fheictear roinnt uaireanta i scannán, le béim faoi leith a leagan air.
Peanáil. Sa scannánaíocht is éard atá i gceist le peanáil (Béarla: panning) ná cloigeann an cheamara a bheith ag gluaiseacht (faoi dheis nó faoi chlé) chun duine nó ábhar eile ar an láthair a nochtadh.
Radharc (scannánaíocht). Sa scannánaíocht is éard atá i gceist le radharc (Béarla: scene) ná seat nó sraith seatanna de ghníomh aonair a tharlaíonn ar láthair aonair.
Stoirm Poly, 2023. Shéid Stoirm Poly sa taobh thiar thuaidh den Eoraip na hEorpa ar 4 Iúil - 5 Iúil 2023. Buaileadh iarthuaisceart na hÍsiltíre go háirithe, an stoirm shamhraidh ba mheasa le cuimhne na ndaoine sa réigiún sin. Fórsa 11 a bhí leis an ngaoth agus bhí séideáin 145 chiliméadair san uair ann, 150km go háitiúil.
Buaileadh ach ceantar measartha beag: an Ollainn Thuaidh, an leithinis úd taobh ó thuaidh de chathair Amsterdam, idir an Mhuir Thuaidh agus Loch IJsselmeer. An lá céanna, bhí an ghrian ag leá an tarmaic sa chuid ó dheas den tír. Rinneadh go leor dochair i gcathair Amsterdam féin agus maraíodh bean i gcathair Haarlem nuair a thit crann ar a carr. Maraíodh duine eile san Emsland sa Ghearmáin.
Cúlra.
Ní minic a tharlaíonn stoirmeacha sa samhradh. Bíonn siad níos áitiúla ná na cinn a tharlaíonn sa chuid eile den bhliain, ach bíonn tionchar níos measa acu toisc go mbíonn duilleoga ar na crainn agus greim níos láidre ag an ngaoth ar na crainn dá bharr. Agus maidir le Stoirm Poly, níor chabhraigh triomach leanúnach sa cheantar a buaileadh le cúrsaí ach oiread: bhí an ithir chomh tirim sin go raibh sé furasta ag an ngaoth an oiread sin crann a leagadh go talamh, fréamhacha san aer agus chuile shórt.
Maxim Gorky. Scríbhneoir Rúiseach agus Sóivéadach a bhí in Alexei Maximovich Peshkov ( &lt;/link&gt; ; 28 Márta [  – 18 Meitheamh 1936), ar a dtugtar Maxim Gorky go coitianta ( &lt;/link&gt; ), agus ba smaointeoir mór sóisialach a bhí ann a chuir an sóisialachas chun cinn. Ainmníodh é cúig huaire don Duais Nobel sa Litríocht. Sular tháinig rath air mar údar, thaistil sé ar fud Impireacht na Rúise agus chuaigh sé ó phost go post go minic, taithí a d'imir tionchar ar a chuid scríbhneoireachta níos déanaí ina shaol.
Is iad na saothair is cáiliúla de chuid Gorky a chuid gearrscéalta luatha, a scríobhadh sna 1890í ("Chelkash", "Old Izergil", agus "Fiche Sé Fir agus Cailín"); imríonn "The Philistines" (1901), "The Lower Depths" (1902) agus "Children of the Sun" (1905); dán, "The Song of the Stormy Petrel" (1901); a thriológ dhírbheathaisnéiseach, "My Childhood, In the World, My Universities" (1913–1923); agus an t-úrscéal, "Máthair" (1906). Mheas Gorky féin gur theip ar chuid de na saothair seo, agus is minic a cháineadh "Máthair"; Shíl Gorky é féin go raibh "Máthair" ar cheann de na teipeanna ba mhó a bhí aige. Mar sin féin, cuireadh fáilte níor croíúla roimh roinnt saothar iar-réabhlóideach nach bhfuil mórán clú orthu amhail na húrscéalta "The Artamonov Business" (1925) agus "The Life of Klim Samgin" (1925–1936); meastar an dara ceann a bheith ina shárshaothar agus uaireanta breathnaíonn léirmheastóirí air mar shaothar nua-aoiseach. Murab ionann agus a chuid scríbhinní réamhréabhlóideacha (a dtugtar aitheantas dóibh mar gheall ar a "frith-síceolaíocht") tá difríocht idir saothair dhéanacha Gorky ina bhfuil léiriú débhríoch ar Réabhlóid na Rúise agus "spéis neamh-nua-aimseartha i síceolaíocht an duine" (mar a thug DS Mirsky faoi deara). Bhí baint aige lena cohmhscríbhneoirí Rúiseacha Leo Tolstoy agus Anton Chekhov, agus luann Gorky iad beirt ina chuimhní cinn.
Seat fada. Sa scannánaíocht is éard atá i gceist le seat fada (Béarla: wide shot) nó "seat leathan" ná seat ina bhfeictear an duine iomlán nó an t-ábhar iomlán.
Seat teann. Sa scannánaíocht is éard atá i gceist le seat teann nó "garseat" (Béarla: close-up) ná an ceamara a bheith an-ghar don duine nó don ábhar chun mothúchán nó mionsonra a chur in iúl.
Sraitheog (scannánaíocht). Sa scannánaíocht is éard atá i gceist le sraitheog (Béarla: sequence) ná sraith radharc atá mar mhír den scéal sa scannán.
Suíomh (scannánaíocht). Sa scannánaíocht is éard atá i gceist le suíomh (Béarla: filming location) ná an tír nó an áit agus an ré ina bhfuil an scannán (nó radharc ón scannán) suite.
Traiceáil (scannánaíocht). Sa scannánaíocht is éard atá i gceist le traiceáil (Béarla: tracking shot) ná an ceamara a bheith ag bogadh isteach níos gaire nó amach níos faide ón duine nó ón ábhar atá sa fhráma.
Uillinn an cheamara (scannánaíocht). Sa scannánaíocht is éard atá i gceist le huillinn an cheamara (Béarla: camera angle) ná an cineál radhairc a fheictear bunaithe ar áit as a bhfuil an ceamara ag taifeadadh. Is féidir dhá phríomhchineál a aithint; seat ard nó seat íseal.
Seat ard: Seat ó cheamara ard ag breathnú síos ar dhuine nó ón ábhar.
Seat íseal: Seat ó cheamara íseal ag breathnú suas ar dhuine nó ón ábhar.
Ard-Deoise Chaitliceach New Orleans. Is rannán eaglasta í Ard-Deoise Chaitliceach Rómhánach New Orleans (, , , ) is den Eaglais Chaitliceach Rómhánach a chuimsíonn Jefferson (ach amháin Grand Isle ), Orleans, Plaquemines, St. Bernard, St. Charles, Naomh Eoin Baiste, St. Tammany, agus paróistí sibhialta Washington in oirdheisceart Louisiana . Is í an dara ceann d' Ard-Deoise Baltimore ó thaobh aoise de i measc na ndeoise reatha sna Stáit Aontaithe, tar éis di a bheith ardaithe go céim na deoise ar 25 Aibreán, 1793, le linn riail choilíneach na Spáinne.
Stair.
Scannal mí-úsáid gnéis agus féimheacht 2019.
I mí na Samhna 2018, tar éis dul i gcomhairle le ceannairí pobail agus cathartha, liostaigh Ard-Deoise New Orleans 81 chléir a cúisíodh go hiontaofa ("credibly accused") as gníomhartha mí-úsáide gnéis a dhéanamh le blianta fada anuas agus iad ar seirbhís san Ard-Deoise. Réitigh roinnt cásanna dlí ina gcoinne agus ciontaíodh duine amháin acu, Francis LeBlanc, sa bhliain i 1996.
I mí na Nollag 2019, gabhadh an t-iardheagánach Greg Brignac as ilghníomhartha mí-úsáide, lena n-áirítear buachaill altóra a éigniú i bParóiste Mhuire an Phaidrín ag deireadh na 1970idí. Thit Brignac agus bhris sé a dhroim sa phríosún i mí an Mheithimh 2020 agus é ag fanacht lena thriail, agus fuair sé bás cúpla lá ina dhiaidh sin gan aghaidh a thabhairt ar an gceartas.
Cnoc Droinge. Cnoc i gContae Chiarraí is ea Cnoc Droinge (640 m).
Áine Hensey.  
Is ceoltóir agus craoltóir í Áine Hensey, as Baile Átha Cliath.
Gairm.
D’oibrigh Hensey leis an bhféile mhór óige Slógadh sna 1970idí agus roinnt mhaith féilte eile – Éigse Mrs Crotty, Oidhreacht an Chláir, agus Consairtín ina measc.
Mar láithreoir, cuireann sí cláracha ceoil traidisiúnta i láthair den chuid is mó. Chaith sí tréimhsí le RTÉ Radio 2 (nó RTÉ 2FM mar atá anois air), RTÉ Radio One, agus Clare Fm. Tá sí ag craoladh le Raidió na Gaeltachta ó bhí 1995 ann. agus tá aithne mhaith ag pobal na Gaeilge uirthi óna cláracha "Béal Maidine", "An Ghaoth Aniar, Binneas Béil," agus "An Ghealach Ghorm". 
Bíonn sí le feiceáil ó am go chéile ar chláracha TG4 freisin agus d’oibrigh sí taobh thiar den cheamara ar "Geantraí" ar an stáisiún sin.
Sa bhliain 2023, tháinig Hensey i gcomharbacht ar Brian Montague mar chathaoirleach ar Thaisce Cheol Dúchais Éireann.
An Bóthar Leathan. Sráidbhaile beag agus baile daonáirimh i gContae Thiobraid Árann is ea an Bóthar Leathan. Tá sé suite ar an mbóthar réigiúnach R660 idir Caiseal agus Mainistir na Croiche. Rinne an Phríomh-Oifig Staidrimh baile daonáirimh den Bhóthar Leathan den chéad uair i ndaonáireamh 2016, agus bhí 299 duine ina gcónaí ann ag an am sin. 
Bhí Charles Bianconi (1786–1875), fiontraí agus forbróir seirbhísí cóiste in Éirinn, ina chónaí ag Teach Longfield i ngar don Bhóthar Leathan. Choimisiúnaigh sé séipéal cuimhneacháin sa stíl Iodálach i reilig an tsráidbhaile. Tógadh an eaglais Chaitliceach áitiúil, taobh leis an reilig, i 1964 ar shuíomh seanséipéil a bhí ann sa 19ú haois.
Aideen McQueen. Bean ghrinn í Aideen McQueen a bhíonn ag gigeáil mórthimpeall na hEorpa go rialta chomh maith le mórchlubanna na hÉireann agus na Breataine chomh maith. Tá sí le feiceáil ar RTÉ agus Virgin Media, chomh maith le The International Comedy Club, The Laughter Lounge, Iveagh Garden's Comedy Festival, Electric Picnic agus The Kilkenny Cat Laughs.
Hugh Mac Giolla Chearra. Is fuirseoir, iriseoir agus aisteoir é Hugh Mac Giolla Chearra. Chaith sé bliain ag obair ina Chomhordaitheoir ar na Meáin Shóisialta le BLOC Tg4, áit ar chruthaigh sé Bia Duit agus Hughlán. Faoi láthair tá post aige ag scríobh do JOE.ie agus tá sé ar dhuine de chruthaitheoirí an phodchraolta Na Seansálaithe in éindí le hÁine Mhaoir agus James Ó Flatharta.
Louisa Ní Éideáin. Is fuirseoir í Louisa Ní Éideáin a chumann amhráin ghrinn faoi shaol an tuismitheora agus cé chomh Francach is atá na Francaigh. Tá go leor taithí ag Louisa ar ghreann i bpríomhchathair na tobchumadóireachta Nua-Eabhrac, áit a raibh sí ar ardán ag UCB (Upright Citizens’ Brigade). Díoladh gach ticéad dá dráma aonair grinn dátheangach ‘Dopa-Mean Girl’ mar chuid den fhéile Scene&amp;Heard 2023 agus bhí an seó le feiceáil arís mar chuid d'Fhéile Imill BHÁC 2023.
Dara Ó Conaola. Scríbhneoir Gaeilge is ea Dara Ó Conaola. Foilsíodh a chéad leabhar gearrscéalta, "Mo Chathair Ghríobháin", i 1981. Foilsíodh leabhar gearrscéalta dar teideal "Night Ructions" i 1990 — ocht ngearrscéal, aistrithe go Béarla ag Gabriel Rosenstock. Seoladh an leabhar ag Féile Litríochta "an Sunday Times" i 1990, sa Gelli Gandryll, an Bhreatain Bheag.
Luathshaol.
Rugadh Ó Conaola i 1945 in Inis Meáin, agus oileadh mar cheardaí agus mar mhúinteoir adhmadóireachta é sna 1960idí. Chaith sé tamall ina chónaí i nGaillimh agus i mBaile Átha Cliath, áit ar chas sé lena bhean chéile, Pacella, gaol de chuid na n-ealaíontóirí Albert Power agus May Power. Tar éis di oiliúint a fháil in Acadamh Grafton sa Dearadh Faisin, chuir siad fúthu in Inis Oírr, áit ar thóg siad a gceathrar clainne. Is í an t-amhránaí Lasairfhíona an duine is sine, agus an t-aon iníon atá acu. Nuair a fuair uncail de chuid Dara bás in Inis Oírr, ghabh siad seilbh ar a theach, agus bhunaigh siad siopa ceardaíochta ann.
Scríbhneoireacht.
I 1992, d’fhoilsigh sé úrscéilín dar teideal "Misiún ar Muir"/"Sea Mission." Foilsíodh an dara heagrán sa bhliain 2000, scríofa i nGaeilge agus aistrithe go Béarla ag Gabriel Rosenstock. Léiríodh an t-úrscéilín ag Taibhdhearc na Gaillimhe mar chuid d'Fhéile Ealaíon na Gaillimhe i 1992, agus ag Expo '92 sa Spáinn. Aistríodh saothar Uí Chonaola go Béarla, Gearmáinis, Fraincis, Cróitis, agus Rómáinis. Tá an gearrscéal, "Amuigh Liom Féin", ar churaclam Gaeilge na hArdteistiméireachta.
Ghlac sé páirt i gCúirt — Féile Idirnáisiúnta na Litríochta in 2002. Scríobh sé dhá amhrán ar an chéad albam a rinne a iníon Lasairfhíona.
Cothromóid ailgéabrach. Sa mhatamaitic, is cothromóid den fhoirm : formula_1 í cothromóid ailgéabrach nó cothromóid iltéarmach, nuair is iltéarmach é "P", le comhéifeachtaí i réimse éigin, go minic réimse na n-uimhreacha cóimheasta. I gcás go leor údar, ní thagraíonn an téarma "cothromóid ailgéabrach" ach do "chothromóidí aonathráideacha", is iad sin cothromóidí iltéarmacha nach mbaineann ach le hathróg amháin. Ar an láimh eile, d’fhéadfadh roinnt athróg a bheith i gceist le cothromóid iltéarmach. I gcás roinnt athróg (ilathráideach), de ghnáth is fearr an téarma "cothromóid iltéarmach" ná "cothromóid ailgéabrach".
Mar shampla, is cothromóid ailgéabrach le comhéifeachtaí slánuimhreacha í
agus is cothromóid ilathráideach iltéarmach thar na cóimheasa í
I gcuid de na cothromóidí iltéarmacha a bhfuil comhéifeachtaí cóimheasta acu, ach ní hiad go léir, tá réiteach ar shlonn ailgéabrach é, atá ar fáil trí úsáid a bhaint as líon críochta d'oibríochtaí nach mbaineann ach leis na comhéifeachtaí céanna sin amháin (sé sin, is féidir iad a réiteach go hailgéabrach). Is féidir é seo a dhéanamh do gach cothromóid den sórt sin de chéim a haon, a dó, a trí, nó a ceathair; ach le haghaidh céim a cúig nó níos mó ní féidir é a dhéanamh ach le haghaidh roinnt cothromóidí, ní hiad go léir. Tá cuid mhór taighde curtha i gcrích chun neastacháin chruinne éifeachtacha a ríomh ar réitigh réadacha nó choimpléascacha chothromóid ailgéabrach aonathráideach (féach 'algartam fréamh-aimsithe') agus ar réitigh choiteanna roinnt cothromóidí aonathráideacha ilathraitheacha (féach Córas na gcothromóidí ilathraitheacha)
Ionchúiseamh Feidearálach in aghaidh Donald Trump (eolas rúnda slándála). Ar 8 Meitheamh 2023, bhí iaruachtarán na Stát Aontaithe, Donald Trump, cúisithe ag ardghiúiré feidearálach i gcáipéisí rúnaicmithe rialtais a choinneáil, tar éis dó imeacht as an Teach Bán in 2021 agus i mbac a chur ar riar na córa. Tugtar United States v. Donald J. Trump and Waltine Nauta ar an gcás (Waltine Nauta ba ea an cúntóir pearsanta ag Trump ag an am). Bhí cúiseanna eile curtha ina leith chomh maith – comhcheilg a bheith ar bun aige agus ráitis bhréige a dhéanamh ina measc.
Cúlra.
I mí Lúnasa 2022, rinne gníomhairí ón FBI ruathar gan choinne ar eastát an iar-Uachtaráin in Florida Chuardaigh na gníomhairí an áit go mion agus thug siad leo na mílte cáipéis a bhí faoi ghlas i dtaisceadán.
De réir an dlí, ba cheart aon cháipéis rúnaicmithe a bhí ina sheilbh ag Trump a bheith tugtha ar láimh aige do Chartlann Náisiúnta na Stát Aontaithe nuair a tháinig deireadh lena théarma oifige.
Líomhnaítear gur thug Trump cáipéisí rúnaicmithe ón Teach Bán go dtí Florida leis lena scrios nuair a tháinig deireadh lena thréimhse mar uachtarán, beart a bheadh in aghaidh an dlí. Faoi Acht Thaifid an Uachtaráin, is leis an Rialtas gach ábhar oifigiúil agus ní mór é ar fad a chur ar fáil don chartlann ach a dtagann deireadh le téarma Uachtaráin. Choinnigh an t-iarUachtarán 15 bosca d’ábhar a d’iarr oifigigh ón gCartlann Náisiúnta air a thabhairt ar ais ar feadh roinnt míonna agus níor scar sé leo go dtí gur bagraíodh an dlí air chun iad a fháil ar ais.
Imeachtaí.
Le linn 2022/2023, bhí an t-abhcóide speisialta Jack Smith ag leanacht lena chuid oibre. Beidh tuilleadh fógraí faoi chúiseanna á ndéanamh aige sna míonna seo romhainn.
Bhí ard-Ghiúiré curtha faoi mhion i mí Iúil 2023 i Georgia. Tabharfaidh an Ard-Ghiúiré breithiúnas ar na céadta cáipéis atá á gcur mar fhianaise go ndearna Trump iarracht toradh thoghchán na huachtaránachta in 2020 a chur ar neamhní go calaoiseach.
Mí na Nollag i 2023 an dáta a bhí leagtha don chás. Ach bhí súil ag foireann Trump nach mbeidh aon triail ann go dtí tar éis an toghcháin i mí na Samhna 2024.
Polaitíocht.
Tá na pobal a thacaíonn le Trump dall ar na cúiseanna agus na cásanna seo ar fad. Níl tada sa dlí a chuirfeadh cosc air bheith ina Uachtarán agus é ciontaithe i gcoir. Má bhíonn Trump ciontaithe féin, is féidir leis maithiúnas a thabhairt dó féin a luaithe agus a bheidh sé tofa mar Uachtarán in 2024.
Baile saoire. Is ceantar uirbeach é baile saoire, cathair saoire nó ceann scríbe saoire, áit a bhfuil turasóireacht nó tréimhse shaoire mar phríomhchuid den chultúr agus den gheilleagar áitiúil. Tá ionad saoire iarbhír amháin nó níos mó sa cheantar máguaird i mbaile saoire tipiciúil. Uaireanta úsáidtear an téarma "baile saoire" go simplí le haghaidh láithreach a mbíonn tóir ag turasóirí uirthi. Sainmhínigh tascfhórsa amháin i mBritish Columbia é mar limistéar comhtheagmhálach corpraithe nó neamhchorpraithe ina bhfuil cóimheas na seomraí neamhbhuan, arna thomhas in aonaid leaba, níos mó ná 60% den daonra buan.
Go ginearálta, is í an turasóireacht an príomh-onnmhairiú i ngeilleagar bhaile saoire, agus an chuid is mó de chónaitheoirí an cheantair ag obair sa tionscal turasóireachta nó saoire. Siopaí agus sóbhúitíceanna a dhíolann cuimhneacháin théamaithe go háitiúil, móstáin, agus bialanna uathúla ag méadú sna ghnócheantair.
I gcás na Stát Aontaithe, cruthaíodh bailte saoire thart ar dheireadh na 1800í agus go luath sna 1900idí le forbairt na luathbhailte. Bíonn ailtireacht uaillmhianach ag baint le go leor bailte saoire, ag rómánsú a suíomh, agus ag brath ar shaothar saor.
Cothromóid chiúbach. San ailgéabar, is ionann cothromóid chiúbach in athróg amháin agus cothromóid den fhoirm
ina mbíonn 'a' neamhnialasach.
Tugtar fréamhacha na feidhme ciúbaí ar réitigh na cothromóide seo, a shainmhínítear ar thaobh na láimhe clé den chothromóid. Más réaduimhreacha iad gach ceann de na comhéifeachtaí a, b, c, agus d den chothromóid chiúbach, ansin tá fíorfhréamh amháin ar a laghad aige (tá sé seo fíor do gach feidhm iltéarmach corrchéime). Is féidir fréamhacha uile na cothromóide ciúbaí a fháil trí na bealaí seo a leanas:
Oireamh. Tá níos mó ná áit amháin in Éirinn a bhfuil an t-ainm Oireamh air:
Zhytomyrska Oblast. Is oblast (cúige) i dtuaisceart na hÚcráine é an Zhytomyrska oblast (Úcráinis: "Жито́мирська о́бласть, Rúisís:Житомирская область" ). Is é lárionad riaracháin an oblast ná an chathair Zhytomyr. 
Sa bhliain 2022 bhí thart ar 1,179,032 duine ina gcónaí ann. 
Tá sé suite i dtuaisceart na tíre, teorainneach leis an mBealarúis.
Stair.
Cruthaíodh an oblast mar chuid de Phoblacht Shóisialach Shóivéadach na hÚcráine ar 22 Meán Fómhair, 1937, as críocha Vinnytsia agus Kyiv, chomh maith le dhá okrug teorann den réigiún Kyiv–Korosten Okrug agus Novohrad-Volynsky Okrug.
Vótáil 95.06% de mhuintir na hÚcráine ar son neamhspleáchas na hÚcráine sa reifreann náisiúnta sa bhliain 1991.
Nimona (scannán). Is scannán beochana Meiriceánach é Nimona de chuid Annapurna Pictures ón bhliain 2023. Tá sé bunaithe ar an úrscéal grafach "Nimona" a scríobh ND Stevenson in 2015. Scannán scigaithris is ea é, ag déanamh ceap magaidh ar scannáin shíscéal eile, agus téamaí LADT chun tosaigh.
Eisíodh an scannán Nimona ar 30 Meitheamh 2023 ar Netflix.
Léiriú.
Thosaigh carachtar "Nimona" a saol ar Tumblr, cruthaithe ag an ealaíontóir ND Stevenson. Ansin d’iompaigh sí isteach i ngreamán seachtainiúil ar líne, agus d’iompaigh sin isteach ina úrscéal grafach agus ansin isteach ina closleabhar. Agus anois, tá sí le fáil i bpictiúrlanna agus ar Netflix mar scannán iomlán, théis gur thug Disney uathu na cearta mar – dar le tuairisc ó "Business Insider –"  nach raibh siad cinnte faoi na téamaí aeracha agus trasghnéasacha sa scannán. 
Scéal.
Leanann an scéal Ballister Braveheart (Riz Ahmed) ridire i ndomhan todhchaíoch agus é scoite amach ón tsochaí mar gheall ar choir nach ndearna sé. Buaileann sé le Nimona (Chloe Grace Moretz) agus í ag lorg duine éigin le bheith mar bhas bithiúnta aici. Ach tá Nimona difriúil ó aon duine eile sa domhan seo, mar go bhfuil cumhachtaí ar leith aici.
Alexander Alekhine. Imreoir fichille Rúiseach (agus níos déanaí Francach) ab ea Alexander Aleksandrovich Alekhine (31 Deireadh Fómhair [19 Deireadh Fómhair de réir an féilire Iúil] 1892 – 24 Márta 1946) a bhí ina cheathrú churadh domhanda (1927-1935 agus 1937-1946). Faoi 22 bliain d'aois, bhí Alekhine i measc na n-imreoirí fichille is láidre ar domhan cheana féin. I rith na 1920idí, bhuaigh sé an chuid is mó de na comórtais inar imir sé. I 1922 bhuaigh sé an chéad chraobh fichille de chuid an APSS (mar a thugadh air go haisghníomhach) ach d'fhág sé an tAontas Sóivéadach i 1921 agus chuaigh sé ar imirce go dtí an Fhrainc, tír a ndearna sé ionadaíocht air tar éis 1925. Sa bhliain 1927, bhuaigh sé an Chraobh Dhomhanda Fichille i gcluiche in aghaidh José Raúl Capablanca.
Go luath sna 1930idí, bhí an lámh in uachtar ag Alekhine i gcomórtais éagsúla, agus d'imir sé ar an gcéad chlár don Fhrainc i gcúig Oilimpiad fichille, agus bhuaigh sé duaiseanna aonair i ngach ceann. Thairg Alekhine athimirt do Capablanca ar na diantéarmaí céanna a leag Capablanca dó, agus chuaigh an idirbheartaíocht ar aghaidh ar feadh na mblianta gan mórán dul chun cinn a dhéanamh. Idir an dá linn chosain sé a theideal gan stró ar Efim Bogoljubov i 1929 agus 1934. Chaill sé a theideal ar Max Euwe i 1935 ach fuair sé ar ais é in athimirt 1937. As sin amach, bhí sé faoi bhaol ó na réaltaí óga ag teacht chun cinn cosúil le Paul Keres, Reuben Fine, agus Mikhail Botvinnik, ach cuireadh stop leis an idirbheartaíocht maidir le cluiche dá teidil le Keres nó Botvinnik mar gheall ar an Dara Cogadh Domhanda i 1939. Bhí cluiche le Botvinnik don craobh domhanda á socrú i 1946 nuair a fuair Alekhine bás sa Phortaingéil faoi chúinsí amhrasacha. Tá sé curtha ina leith gur chomhoibrigh sé leis na Naitsithe agus as bolscaireacht frith-Sheimíteach a scríobh. Is é Alekhine an t-aon Churadh Domhanda a fuair bás agus an teideal fós ina sheilbh.
Ainmníocht fhíliginiteach. Is modh ainmníochta é ainmníocht fhíliginiteach le haghaidh tacsón sa bhitheolaíocht a úsáideann sainmhínithe fíliginiteacha le haghaidh ainmneacha tacsóin mar a mhínítear thíos. Tá sé seo i gcodarsnacht leis an gcur chuige traidisiúnta, ina sainmhínítear ainmneacha tacsón de réir "tíopa", ar féidir é a bheith ina eiseamal nó ina thacsón ar chéim níos ísle, agus ina thuairisc i bhfocail. Tá an t-aicmiú fíliginiteach á rialú faoi láthair ag an "gCód Idirnáisiúnta um Ainmníocht Fhíliginiteach" ("PhyloCode" ).
Sainmhínithe.
Ceanglaíonn an anmníocht fhíliginiteach ainmneacha le cládaí, grúpaí comhdhéanta de shinsear agus a shliocht go léir. Is féidir leis na grúpaí seo a bheith ar a dtugtar monaifíléiteach. Tá bealaí beagán difriúil ann chun an sinsear a shonrú, a phléitear thíos. Nuair a shonraítear an sinsear, socraítear brí an ainm: tá an sinsear agus gach orgánach arb iad a shliocht san áireamh sa tacsón ainmnithe. Chun na horgánaigh seo go léir a liostú (.i. imscríobh iomlán a sholáthar) ní mór an crann fíliginiteach iomlán a bheith ar eolas. Go praiticiúil, níl ach hipitéis amháin nó níos mó ann maidir leis an gcrann ceart. Mar thoradh ar hipitéisí éagsúla meastar go bhfuil orgánaigh éagsúla san áireamh sa tacsón ainmnithe, ach ní dhéanann siad difear do na horgánaigh a mbaineann an t- ainm leo i ndáiríre. Sa chiall seo tá an t-ainm neamhspleách ar leasú na teoirice.
Duine de dhath. Duine nach den chine geal is ea duine de dhath (nó duine daite nó duine de chine daite). 
Sanasaíocht.
Sa bhliain 2021, mhol Ola Majekodunmi as Baile Átha Cliath an focal 'duine de dhath;. (Is craoltóir, iriseoir, scríbhneoir agus ball de chumann Fhoras na Gaeilge í). Dúirt sí go raibh an focal ‘duine de dhath’ níos oiriúnaí sa tsochaí il-eitneach a bhí in Éirinn sna 2020idí, ná na focail ‘duine gorm’ nó ‘duine dubh’ a úsáideadh go dtí seo.
Tharraing an nath nua conspóid.